CELEX: 32015R0360
Language: da
Date: 2015-03-05 00:00:00
Title: Kommissionens gennemførelsesforordning (EU) 2015/360 af 5. marts 2015 om privat oplagring af svinekød og forudfastsættelse af støtten

6.3.2015   
            
            
               DA
            
            
               Den Europæiske Unions Tidende
            
            
               L 62/16
            
         KOMMISSIONENS GENNEMFØRELSESFORORDNING (EU) 2015/360
   af 5. marts 2015
   om privat oplagring af svinekød og forudfastsættelse af støtten
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 18, stk. 2, artikel 20, litra c), k), l), m) og n), og artikel 223, stk. 3, litra c),
   under henvisning til Rådets forordning (EU) nr. 1370/2013 af 16. december 2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter (2), særlig artikel 4, stk. 2, og
   ud fra følgende betragtninger:
   
               (1)
            
            
               Der kan i henhold til artikel 17, stk. 1, litra h), i forordning (EU) nr. 1308/2013 ydes støtte til privat oplagring af svinekød.
            
         
               (2)
            
            
               De gennemsnitlige noterede EU-markedspriser har ligget under den referencetærskel, der er fastsat i artikel 7, stk. 1, litra f), i forordning (EU) nr. 1308/2013, i mere end 18 på hinanden følgende uger, hvilket har en betydelig negativ indvirkning på fortjenesten i svinekødssektoren. Den vedvarende ugunstige markedssituation undergraver mange producenters økonomiske stabilitet. Det er således nødvendigt midlertidigt at fjerne svinekød fra markedet for at genetablere markedsbalancen og hæve priserne. Der bør derfor ydes støtte til privat oplagring af svinekød, og støttebeløbet bør fastsættes på forhånd.
            
         
               (3)
            
            
               I Kommissionens forordning (EF) nr. 826/2008 (3) er der fastsat fælles bestemmelser om gennemførelsen af støtte til privat oplagring.
            
         
               (4)
            
            
               Ifølge artikel 6 i forordning (EF) nr. 826/2008 kan der ydes forudfastsat støtte i overensstemmelse med de nærmere regler og betingelser i nævnte forordnings kapitel III.
            
         
               (5)
            
            
               For at gøre det lettere at forvalte foranstaltningen, bør svinekødsprodukterne inddeles i kategorier efter oplagringsomkostningernes størrelse.
            
         
               (6)
            
            
               For at lette administrationen og kontrollen i forbindelse med indgåelsen af kontrakter bør det fastsættes, hvor stor en mængde produkter hver ansøgning mindst skal omfatte.
            
         
               (7)
            
            
               Der bør fastsættes en sikkerhedsstillelse for at sikre, at de erhvervsdrivende overholder deres kontraktlige forpligtelser, og at foranstaltningen får den ønskede effekt på markedet.
            
         
               (8)
            
            
               Ved artikel 35 i forordning (EF) nr. 826/2008 fastsættes det, hvilke oplysninger medlemsstaterne skal meddele Kommissionen. Der bør fastsættes detaljerede regler for, hvor ofte der skal gives meddelelse om de mængder, der ansøges om støtte til i henhold til nærværende forordning.
            
         
               (9)
            
            
               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   Anvendelsesområde
   1.   Ved denne forordning fastsættes der bestemmelser om støtte til privat oplagring af svinekød, jf. artikel 17, stk. 1, litra h), i forordning (EU) nr. 1308/2013.
   2.   Listen over de produktkategorier, som der kan ydes støtte til, og støttens størrelse er anført i bilaget til nærværende forordning.
   3.   Forordning (EF) nr. 826/2008 anvendes, medmindre andet er fastsat i nærværende forordning.
   Artikel 2
   Indgivelse af ansøgninger
   1.   Fra den 9. marts 2015 kan der indgives ansøgninger om støtte til privat oplagring af de støtteberettigede kategorier af svinekødsprodukter, der er omhandlet i artikel 1.
   2.   Ansøgningerne skal vedrøre en oplagringsperiode på 90, 120 eller 150 dage.
   3.   Der indgives én ansøgning for hver relevant produktkategori som omhandlet i bilaget, og ansøgningen skal indeholde den relevante KN-kode inden for kategorien.
   4.   Hver ansøgning skal omfatte en mængde på mindst 10 tons udbenede produkter eller 15 tons andre produkter.
   Artikel 3
   Sikkerhedsstillelse
   Det beløb pr. ton produkt, der skal stilles i sikkerhed i henhold til artikel 16, stk. 2, litra i), i forordning (EF) nr. 826/2008, skal være lig med 20 % af den støtte, der er fastsat i kolonne 3-5 i bilaget til nærværende forordning.
   Artikel 4
   Meddelelse af de mængder, der ansøges om støtte til
   To gange om ugen meddeler medlemsstaterne Kommissionen de mængder, der er ansøgt om tilladelse til at indgå kontrakt for, som følger:
   
               a)
            
            
               hver mandag senest kl. 12.00 (belgisk tid) de mængder, der er indgivet ansøgninger om torsdag og fredag den foregående uge
            
         
               b)
            
            
               hver torsdag senest kl. 12.00 (belgisk tid) de mængder, der er indgivet ansøgninger om mandag, tirsdag og onsdag samme uge.
            
         Artikel 5
   Ikrafttræden
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. marts 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  EUT L 346 af 20.12.2013, s. 12.
   
      (3)  Kommissionens forordning (EF) nr. 826/2008 af 20. august 2008 om fælles bestemmelser for støtte til privat oplagring af bestemte landbrugsprodukter (EUT L 223 af 21.8.2008, s. 3).
   
      BILAG
      
                  Produkt-kategorier
               
               
                  Produkter, for hvilke der ydes støtte
               
               
                  Støtte for en oplagringsperiode på
                  (EUR/t)
               
            
                  90 dage
               
               
                  120 dage
               
               
                  150 dage
               
            
                  1
               
               
                  2
               
               
                  3
               
               
                  4
               
               
                  5
               
            
                  
                     Kategori 1
                  
               
               
                   
               
               
                  230
               
               
                  243
               
               
                  257
               
            
                  ex 0203 11 10
               
               
                  Halve kroppe, uden fortå, hale, nyre, mellemgulv og rygmarv (1)
                  
               
               
                   
               
               
                   
               
               
                   
               
            
                  
                     Kategori 2
                  
               
               
                   
               
               
                  254
               
               
                  266
               
               
                  278
               
            
                  ex 0203 12 11
               
               
                  Skinke
               
               
                   
               
               
                   
               
               
                   
               
            
                  ex 0203 12 19
               
               
                  Bov
               
               
                   
               
               
                   
               
               
                   
               
            
                  ex 0203 19 11
               
               
                  Forende
               
               
                   
               
               
                   
               
               
                   
               
            
                  ex 0203 19 13
               
               
                  Kam, med eller uden nakke, eller nakke alene, kam med eller uden hoftestykke (2)
                      (3)
                  
               
               
                   
               
               
                   
               
               
                   
               
            
                  
                     Kategori 3
                  
               
               
                   
               
               
                  281
               
               
                  293
               
               
                  305
               
            
                  ex 0203 19 55
               
               
                  Skinke, bov, forende, kam med eller uden nakke, eller nakke alene, kam med eller uden hoftestykke, udbenet (2)
                      (3)
                  
               
               
                   
               
               
                   
               
               
                   
               
            
                  
                     Kategori 4
                  
               
               
                   
               
               
                  210
               
               
                  221
               
               
                  233
               
            
                  ex 0203 19 15
               
               
                  Brystflæsk, ikke tilskåret eller rektangulært tilskåret
               
               
                   
               
               
                   
               
               
                   
               
            
                  
                     Kategori 5
                  
               
               
                   
               
               
                  226
               
               
                  238
               
               
                  254
               
            
                  ex 0203 19 55
               
               
                  Brystflæsk, ikke tilskåret eller rektangulært tilskåret, uden svær og ben
               
               
                   
               
               
                   
               
               
                   
               
            
                  
                     Kategori 6
                  
               
               
                   
               
               
                  228
               
               
                  241
               
               
                  254
               
            
                  ex 0203 19 55
               
               
                  Udskæring svarende til midterstykker, med eller uden svær eller fedt, udbenet (4)
                  
               
               
                   
               
               
                   
               
               
                   
               
            
         (1)  Denne støtte kan også ydes for halve kroppe, tilskåret efter »Wiltshire«-metoden, dvs. uden hoved, kæbe- og halssnitte, tæer, hale, flomme, nyre, mørbrad, bovblad, brystben, rygsøjle, skinkeben og mellemgulv.
      
         (2)  Kam og nakke kan være med eller uden svær, idet det vedhængende spæklag dog ikke må overstige 25 mm.
      
         (3)  Den mængde, der indgås kontrakt for, kan omfatte enhver kombination af de anførte produkter.
      
         (4)  Samme udskæring som for produkter under KN-kode 0210 19 20.